CELEX: 62017CN0699
Language: et
Date: 2017-12-14 00:00:00
Title: Kohtuasi C-699/17: Eelotsusetaotlus, mille on esitanud Verwaltungsgerichtshof (Austria) 14. detsembril 2017 – Allianz Vorsorgekasse AG

19.3.2018   
            
            
               ET
            
            
               Euroopa Liidu Teataja
            
            
               C 104/15
            
         Eelotsusetaotlus, mille on esitanud Verwaltungsgerichtshof (Austria) 14. detsembril 2017 – Allianz Vorsorgekasse AG
   (Kohtuasi C-699/17)
   (2018/C 104/18)
   Kohtumenetluse keel: saksa
   
      Eelotsusetaotluse esitanud kohus
   
   Verwaltungsgerichtshof
   
      Põhikohtuasja pooled
   
   
      Kassatsioonkaebuse esitaja: Allianz Vorsorgekasse AG
   
      Menetlusse kaasatud isikud: Bundestheater-Holding GmbH, Burgtheater GmbH, Wiener Staatsoper GmbH, Volksoper Wien GmbH, ART for ART Theaterservice GmbH, fair-finance Vorsorgekasse AG
   
      Eelotsuse küsimus
   
   Kas Euroopa Parlamendi ja nõukogu 26. veebruari 2014. aasta direktiivi 2014/24/EL riigihangete kohta (1) sätted ja/või ELTL artiklid 49 ja 56 ning viidatud sätetest tulenevad võrdse kohtlemise, diskrimineerimiskeelu ja läbipaistvuse põhimõtted, mida tuleb hankelepingute sõlmimisel järgida, on kohaldatavad töötasu osa moodustavate sissemaksete haldamise ja investeerimise lepingutele, mille sõlmivad avaliku sektori hankijad hüvitiskindlustuskassadega (Betriebliche Vorsorgekassen), kui lepingu sõlmimiseks ja hüvitiskindlustuskassa valikuks on vaja töötajate või nende esindajate nõusolekut, mistõttu ei saa avaliku sektori hankija seda teha üksinda?
   
      (1)  Euroopa Parlamendi ja nõukogu 26. veebruari 2014. aasta direktiiv 2014/24/EL riigihangete kohta ja direktiivi 2004/18/EÜ kehtetuks tunnistamise kohta (ELT L 94, lk 65).